EL Επίσημη Εφημερίδα της Ευρωπαϊκής Ένωσης C 313/10

Διάταξη του Δικαστηρίου (έκτο τμήμα) της 6ης Οκτωβρίου 2008 [αιτήσεις του Tribunal de grande instance de Nanterre (Γαλλία) για την έκδοση προδικαστικής απόφασης] — SA des sucreries de Fontaine-le-Dun-Bolbec-Auffay (SAFBA) (C-175/07), Sucreries et Raffineries d'Erstein SA (C-176/07), Sucreries & Distilleries de Souppes — Ouvré Fils SA (C-177/07), Sucrerie de Bourgogne SA (C-178/07), Sucrerie Bourdon (C-179/07), Sucreries du Marquenterre SA (C-180/07), Cristal Union (C-181/07), Lesaffre Frères SA (C-182/07), Vermendoise Industries SAS (C-183/07), Sucreries de Toury et Usines annexes SA (C-184/07) κατά Directeur général des douanes et droits indirects, Receveur principal des douanes et droits indirects de Gennevilliers

(Συνεκδικασθείσες υποθέσεις C-175/07 έως C-184/07) (1)

(Άρθρο 104, παράγραφος 3, του Κανονισμού Διαδικασίας - Ζάχαρη - Συνεισφορές στην παραγωγή - Λεπτομέρειες εφαρμογής του καθεστώτος των ποσοστώσεων - Συνυπολογισμός των ποσοτήτων ζάχαρης που περιέχονται στα μεταποιημένα προϊόντα - Καθορισμός του εξαγώγιμου πλεονάσματος - Καθορισμός του μέσου όρου ζημιών)

(2008/C 313/15)

Γλώσσα διαδικασίας: η γαλλική

Αιτούν δικαστήριο

Tribunal de grande instance de Nanterre

Διάδικοι στην υπόθεση της κύριας δίκης

Προσφεύγουσες: SA des sucreries de Fontaine-le-Dun-Bolbec-Auffay (SAFBA) (C-175/07), Sucreries et Raffineries d'Erstein SA (C-176/07), Sucreries & Distilleries de Souppes — Ouvré Fils SA (C-177/07), Sucrerie de Bourgogne SA (C-178/07), Sucrerie Bourdon (C-179/07), Sucreries du Marquenterre SA (C-180/07), Cristal Union (C-181/07), Lesaffre Frères SA (C-182/07), Vermendoise Industries SAS (C-183/07), Sucreries de Toury et Usines annexes SA (C-184/07)

Καθών: Directeur général des douanes et droits indirects, Receveur principal des douanes et droits indirects de Gennevilliers

Αντικείμενο

Αιτήσεις για την έκδοση προδικαστικής απόφασης — Tribunal de grande instance de Nanterre (Γαλλία) — Κύρος του κανονισμού (ΕΚ) 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης (ΕΕ L 50, σ. 40), λαμβανομένων υπόψη του άρθρου 15 του κανονισμού (ΕΚ) 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (ΕΕ L 178, σ. 1), και των αρχών της αναλογικότητας και της απαγόρευσης των διακρίσεων — Κύρος του κανονισμού (ΕΚ) 1686/2005 της Επιτροπής, της 14ης Οκτωβρίου 2005, για τον καθορισμό, όσον αφορά την περίοδο εμπορίας 2004/2005, των ποσών των εισφορών στην παραγωγή, καθώς και του συντελεστή της συμπληρωματικής εισφοράς στον τομέα της ζάχαρης (ΕΕ L 271, σ. 12), λαμβανομένων υπόψη των κανονισμών (ΕΚ) 1260/2001 και 314/2002 — Συνεισφορά στην παραγωγή για τον καθορισμό της οποίας συνυπολογίζονται οι ποσότητες ζάχαρης που περιέχονται σε μεταποιημένα προϊόντα τα οποία εξάγονται χωρίς να καταβάλλεται επιστροφή κατά την εξαγωγή

Διατακτικό

Το Δικαστήριο αποφαίνεται:

1) Από την εξέταση του άρθρου 6, παράγραφος 4, του κανονισμού (ΕΚ) 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης, όπως τροποποιήθηκε με τον κανονισμό (ΕΚ) 38/2004 της Επιτροπής, της 9ης Ιανουαρίου 2004, καθόσον η διάταξη αυτή δεν προβλέπει, για τον υπολογισμό της συνεισφοράς στην παραγωγή, εξαίρεση από το εξαγώγιμο πλεόνασμα των ποσοτήτων ζάχαρης που περιέχονται σε εξαγόμενα μεταποιημένα προϊόντα για τα οποία δεν χορηγήθηκε καμία επιστροφή κατά την εξαγωγή, δεν προέκυψαν στοιχεία ικανά να επηρεάσουν το κύρος του.

2) Ο κανονισμός (ΕΚ) 1686/2005 της Επιτροπής, της 14ης Οκτωβρίου 2005, για τον καθορισμό, όσον αφορά την περίοδο εμπορίας 2004/2005, των ποσών των εισφορών στην παραγωγή, καθώς και του συντελεστή της συμπληρωματικής εισφοράς στον τομέα της ζάχαρης, είναι ανίσχυρος.

(1) ΕΕ C 117 της 26.5.2007.